
Súd: Spisová značka: Identifikačné číslo súdneho spisu: Dátum vydania rozhodnutia: Meno a priezvisko sudcu, VSÚ: ECLI:
Okresný súd Poprad 10P/8/2025 8725200220 06. 03. 2025 JUDr. František Krasňan ECLI:SK:OSPP:2025:8725200220.2
ROZSUDOK V MENE SLOVENSKEJ REPUBLIKY Okresný súd Poprad, sudcom JUDr. Františkom Krasňanom, vo veci starostlivosti o mal. dieťa: A. B., nar. XX.X.XXXX, bytom u matky, zast. opatrovníkom Úradom práce, sociálnych vecí a rodiny Poprad, dieťa rodičov: matka C. D., nar. XX.X.XXXX, trvale bytom E., t. č. bytom F. E., G. XX/XX, právne zastúpená: JUDr. Mária Dideková, advokátka so sídlom C., H. X a otec I. B., nar. XX.X.XXXX, bytom E., X. XXXX XXX/XX, právne zastúpený: JUDr. Ján Garaj, advokát so sídlom Poprad, Nám. sv. Egídia 42/97, v konaní začatom na návrh matky o úpravu rodičovských práv a povinností, takto rozhodol: I. Schvaľuje rodičovskú dohodu v tomto znení: Maloleté dieťa – A. B., nar. XX.X.XXXX sa zveruje do osobnej starostlivosti matky, pričom obaja rodičia ju budú zastupovať a spravovať jej majetok. Otec sa zaväzuje prispievať na výživu mal. A. sumou 150,- eur mesačne od 1.3.2025, a to vždy do 20. dňa v mesiaci vopred až do doby, kým sa nezmenia pomery. Otec je oprávnený stretávať sa s mal. A. každú nepárnu sobotu od 10:00 hod. do 14.00 hod. a jedenkrát mesačne v ľubovoľný piatok v mesiaci od 15:30 hod. do 19.00 hod. s tým, že otec po ukončení styku dieťa matke odovzdá v mieste jej bydliska. Matka je povinná dieťa na styk riadne pripraviť a odovzdať otcovi v mieste bydliska matky. II. Žiaden z účastníkov n e m á nárok na náhradu trov konania. odôvodnenie: 1. Podľa § 221 C.s.p., písomné vyhotovenie rozsudku nemusí obsahovať odôvodnenie, ak je na pojednávaní vyhlásený rozsudok za prítomnosti všetkých strán alebo ich zástupcov, ktorí sa vzdajú odvolania, alebo to ustanovuje tento zákon. 2. Po vyhlásení rozhodnutia, jeho odôvodnení a poučení o opravnom prostriedku sa účastníci konania vzdali práva podať proti tomuto rozsudku odvolanie, preto v súlade s ust. § 221 C.s.p. v spojení s ust. § 2 ods. 1 Civilného mimosporového poriadku písomné vyhotovenie tohto rozsudku neobsahuje odôvodnenie. 3. O trovách konania rozhodol podľa § 52 CMP. Poučenie:
Proti tomuto rozsudku odvolanie nie je prípustné, pretože účastníci konania sa tohto práva po vyhlásení rozsudku vzdali písomne do zápisnice o pojednávaní (§ 368 CSP). Proti tomuto rozsudku v časti výroku o schválení dohody rodičov nie sú rodičia oprávnení podať odvolanie. ( § 122 CMP). Ak povinnosť uvedená vo výrokovej časti tohto rozsudku nebude plnená dobrovoľne, môže oprávnený podať návrh na výkon exekúcie podľa osobitného zákona (Exekučný poriadok). Ak ide o rozhodnutie, ktorým bola upravená starostlivosť o maloletého, styk s maloletým alebo iná ako peňažná povinnosť vo vzťahu k maloletému, môže oprávnený podať návrh na nariadenie výkonu rozhodnutia.

